Marwa Arsanios

**Marwa Arsanios** (Washington, 1978) artista, ikertzailea eta zinemagile libanoarra da.

## Biografia 
Marwa Arsanios Beiruteko artista, zinemagilea eta ikertzailea da. XX. mendearen erdialdeko politika berraztertzen du ikuspegi garaikide batetik, genero-harremanak, hirigintza eta industrializazioa bereziki aztertuz. Ikerketarekin kolaboratzen jarraitzen du, eta diziplinartean lan egitea du helburu.

Stuttgarteko (Alemania, 2014) Akademie Schloss Solitude eta Tokyo Wonder Site, Tokyo Arts and Space-n (2010) bekaduna izan da, eta 98weeks Research Project-en sortzaileetako bat da. 

Arsaniosek Arte Ederretako Masterra jaso zuen, University of the Arts London-en (2007) eta Maastrichteko (Herbehereak, 2011–2012) Jan Van Eyck Academie Arte Ederretako Departamentuko ikertzailea izan zen. Vienako Akademie der bildenden Kunst-eko doktoretza du.

## Erakusketak 
 Arsaniosek bakarkako erakusketak izan ditu toki hauetan: Ljubljanako Skuc galeria (2018); Beiruteko Arte Zentroa (2017); Los Angeleseko Hammer Museoa (2016); Rotterdameko Witte de With Center for Contemporary Art (2016); Lisboako Kunsthalle Lissabon (2015) eta New Yorkeko Art in General (2015). 

Taldeko erakusketetan ere parte hartu izan du, besteak beste, Berlingo Biurtekoa (2020), Varsoviako Biurtekoa (2019), Xarjako Biurtekoa (2019), Gwangjuko Biurtekoa (2018), Luleako Biurtekoa (2018), From Ear to Ear to Eye, Nottingham Contemporary, Erresuma Batua (2017); Home Return, Maxxi Museum, Erroma (2017); Let’s Talk about the Weather, Sursock Museum, Beirut (2016); Here and now, Ludwig Museum, Kolonia (2016); Tesalonikako Biurtekoa (2015); Home Works Forum, Ashkal Alwan, Beirut (2010, 2013, 2015); Here and Elsewhere, New Museum, New York (2014); Veneziako 55. Biurtekoa (2013); Meeting Points 7 – Ten Thousand Wiles and a Hundred Thousand Tricks, M HKA, Antwerp (2013); In Other Words, nGbK, Berlin (2012) eta Istanbulgo 12. Biurtekoa (2011).

Bere bideoen proiekzioak egin izan ditu Parisko Georges Pompidou Zentroan (2011, 2017); Berlingo Nazioarteko Zinemaldian (2010, 2015); Kopenhage dox (2018).

## Sariak 
* Georges de Beauregard saria FID Marseilla (2019): Irabazlea
* Pinchuk Future Generation Art Prize Sari Berezia (2012): Irabazlea
* Paulo Cunha e Silva Arte Saria (2017): Izendatua
* Han Nefkens Fundazioaren saria (2014): Izendatua

## Lana 
Azken hamar urteetan, indarkeriaren hondakin materialei erreparatu die Arsaniosek (arkitekturatik hasi eta liburu, aldizkari, efemerideetara, dantzara, doktorego-tesi antropologiko bat eta, azkenaldian, zabor eta hondakinen erabilera materialaren eta zaborretatik ateratako etekin finantzarioaren bidez itsasoari lurra bereganatzea). Ikerketa horietatik ateratzen dena (artelanak) agian ez litzateke indarkeriaren irudikapena *per se*, baizik eta ezkutuko edo antzeman gabeko indarkeriari begiratzeko saiakera bat dira, egiturazkoa, ideologikoa edo pertsonala izan.
Azken hiru urteetan, lurraren, ekologiaren eta feminismoaren arteko bidegurutzean aritu da Arsanios. Bere ikerketak, alde batetik, galdera politikoen artean mugitzen dira, mekanismo ideologikoek lurra, espazioa, denbora, justizia-sistemak eta subjektibotasuna nola zeharkatzen dituzten azalduz, eta, bestetik, pentsamendu estetikoaren artean, zeinak eskatzen baitu beste lente mota bat, kameraren lente erreal bat, film-multzo bat, soinu-grabagailu bat eta argi bat, eta, aldi berean, posizio egoki batzuk bilatzen ditu, lurra, lekuak, legalitateak eta subjektodoak irakurtzeko.
Materialismo Berriaren, materialismo historikoaren, teoria postkolonial/dekolonialaren eta politika feminista marxistaren hainbat ildoren artean lan egin du.

## Erreferentziak  
Egilea. Marwa Arsanios medinaportal.com

## Kanpo estekak 
* "Marwa Arsaniosek emakumeen erresistentzia komunitarioa bisaratu du Artium museoan", Berria, 2025eko azaroaren 7a